Det blev til et 0-0-resultat, da Danmark spillede mod Irland i den første af to opgør om at komme med til VM i Rusland, og hvis man spørger den danske midtbanespiller Thomas Delaney, så kan man faktisk godt bruge dét resultat til noget.

Sådan var budskabet fra Werder Bremen-spilleren umiddelbart efter kampen, hvor han peger på, at der ikke skal så meget til i returen på udebane.

- Vi kan leve med resultatet i dag. Vi kan spille 1-1 ude mod Irland, og så er vi videre. Så det er OK, men det var en svær kamp. Egentlig som ventet og frygtet. Vi prøvede og prøvede, men det blev lidt ligesom at åbne en dåse baked beans med de bare næver. Det tager tid, siger Thomas Delaney.

Delaney peger desuden på, at Irland kom til Parken for at forsvare alle mand, og det var svært at finde mellemrummene for ham og Christian Eriksen, og at banen heller ikke var helt optimalt, hvilket betød, at kampen blev meget på de fysiske præmisser. Dog vil han da sige, at man havde muligheder.

- Jeg havde gerne set, at vi havde puttet en ind i første halvleg. Vi har da chancer, men det er ikke et nemt hold at møde - og jeg forventer og håber, at de prøver lidt mere i Dublin, og så kan vi få lidt mere plads.

Kampen i Dublin er på tirsdag, og den kamp går i gang klokken 20.45.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.